मध्य प्रदेश, 23 आगष्ट, 2022: मध्य प्रदेशआव सोमजिदों मोनसे दुखुनांथाव जाथाइ ।  फरायसालिआव थांनाय समावनो फरायसाफोरा जानांदों मोनसे गेदेर जाथाइजों मोगा-मोगि ।  उज्जेन जिल्लानि हाताइ पालकी ओनसोलआव गंसे तेम्फु आरो ट्राकआ हरखाबै सौग्रावदों ।  जेराव फरायसाफोरा गावनि जिउखौबो खोमानानै लानो गोनां जादों ।  मिथिनो मोननाय बादिब्ला, तेम्फुजों थाखो 6 आरो थाखो 8 नि फरायसाफोरखौ फरायसालिसिम लानानै थांदोंमोन ।  नाथाय दुखुनांथाव बाथ्रादि, हरखाबै जानाय बे जाब्रथाइजों सा 4 फरायसाफोरा जिउ गोमायो ।  बेजों लोगोसेनो सा 11 फरायसाफोरा जोबोर गाज्रियै जोखोम जादों ।  जोखोम जानाय फरायसाफोरखौ थाबैनो प्राइभेट देहा फाहामसालिआव फाहामथाइ होनो थाखाय थिसनबाय । 